《送刘伯儒总宪广东》
明代·黄衷

湘汉真看意气多，别怀其奈杪秋何。京华公望牂牁起，海曲春秋滟滪过。

共喜邦人依斗岳，未嗟吾道付江河。柏台栖凤知无日，自有淩霄玉树柯。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。